Viborger Samler, 1834-10-28
Spanien. Efter en lang Taushed fra den franske Regjerings Side om de spanske Anliggender, under hvilken de betænkeligste Rygter udbredte sig og vandt Tiltro, indeholde endeligen de ministerielle Blade igjen en Telegraphdepesche fra Bayonne af 15de October. Den melder, at General Lorenzo den 9de d. M. interinstisk har overtaget Overbefalingen; i alle Afdelinger af Dronningens Hær herskede Orden; Cordova forfulgte Zumalacarregui hen mod Amescoas-Dalene Oraa befandt sig i Borunda-Dalen, for at understøtte Sidstnævntes Operationer. - Meget et paafaldende i denne Depesche, først at Lorenzo nævnes som interimistisk befalingsmand, uagtet der ikke med en Stavelse tales om Minas Afreise, endskjøndt Indicateur vil have en Skrivelse fra Cambo, ifølge hvilken han næsten var ganske restitueret og om nogle faa Dage vilde kunne staae i Spidsen for Tropperne. Fremdeles undrer man sig over, at der intet Ord siges til Gjendrivelse af den saa almindeligt udbredte og omstændeligt fortalte Efterretning om Bilbaos Jndtagelse, hvis man ikke vil søge Gjendrivelsen i den Stilling, hvori Zumalacarrequi ifølge hiin Depesche skal befinde sig. LIndicateur paastaaer, at Efterretningen og Bilbaos Jndtagelse er et Opspind af Børspeculanterne, og at man d. 13de har i Bayonne, havt Breve fra Bilbao af 10de. (Jfølge senere Beretninger havde Zavalla vel angrebet Staden; men hans Angreb var afslaaet af Besætningen og Borgergarden.) J St. Jean de Luz vedblev man at troe paa Dom Miguels Ankomst til Spanien, uagtet Indicateur med Rette erklærer denne Efterretning for en Fabel. Man erfarer, at Carlisterne ere den 11te i stort Antal rykkede ind i Fuentarabia, hvor de have modtaget et stort Parti Vaaben fra Kysten. Det var den 5te, at Jauregui leverede en overlegen fjendtlig Magt, ved hvilken Prætendenten befandt sig i Persøn, en ni Timers Træfning, og efter de carlistiske Bulletins's Angivelse nær var bleven afskaaren, medens der skrives fra Lorenzos Hovedqvarteer, at han havde i bedste Orden med et Antal Fanger trukket sig tilbage til Villafranca. – J Indicaleur af 16de d. M. læser man: "Mina maa i det Øieblik, da vi skrive dette, have overtaget Commandoen. Alle Colonner af Dronningens Armee trække sig sammen omkring Pamplona, og Alt tyder her paa, at kraftige Forholdsregler snart ville blive grebne. Rodils gamle Tropper staae ved los Bernos, og Lorenzos Corps befinder sig ved Puente la Reina. Oraals Colonne besætter Urbanos." – Det hed, at Zumalacarregui havde ladet Oberst Eraso skyde som Forræder. – J Ja ca i Arragonien er der opdaget en Sammensværgelse. Gouverneuren skulde den 25de overlevere Staden til Carlisterne; han blev hæftet og bragt til Saragossa, for at stilles for Retten. – Efterretningerne fra Madrid lyde ingenlunde beroligende. Man hører ikke tale om Andet end Sammensværgelser, og Romagosas Paagribelse i Catalonien har tilligemed Oberst Pavons i Madrid bragt Regjeringen paa Spor, efter et vidt udbredt Complet. J Hovedstaden bleve den 4de Escadronschefen D. Domingo Jquierdo, 4 Sergeanter, 7 Corporaler og 30 Mand af det ridende Garde-Grenadeerregiment bragte til Saladerfængslet. Den følgende Dag havde Prioren og 3 Munke af Klosteret deel Paular, en Hellebardeer og 3 andre Soldater den samme Skjebne. J Valladolid bleve Brigadeer Jergue 2 Officierer 2 Præster, den forhenværende befalingsmand for Presidio og 25 andre Personer, der næsten samtlige havde været kongelige Frivillige, satte fast. Deres Hensigt, var at befrie Fangerne, nedhugge Stadsmilitsen og proclamere Carlos ". J selve den kongelige Residents i Pardo skal det være kommet til en heftig Strid imellem Livgardisterne og Soldater af Garden; som Følge heraf ere omtrent 100 af de Sidste flygtede, men dog tildeels atter paagrebne. Paa General Quesadas Befaling ere 3 Sergeanter uden videre skudte. Lignende berettes fra Valencia. J Andalusien og Estremadura viser sig Bander, der synes at bestaae af Ruinerne af den miguelistiske Hær.